text: Firummaan tun yeroo heddu gaafa namni tokko mana haadha fi abbaatii bahe irraa kaasee cituu jalqabdi. Keessatti bultiin ijaaramee nama haarawa duraan hin beekne wajji gaafa jiraatuu jalqabne irraa kaaseeti funyoon firummaadhaa laaffataa dhufti. Haati warraa fira abbaa warraa ofii jibbuu jalqabdi. Abbaan Warraatis fira haadha warraa isaa jibbuu jalqaba. Inni kun garuu waan islaamummaan itti nu ajajee miti. Yaa obboleessa! Yaa Obboleettii! Akkuma ati haadhaa fi abbaa akkasumas fira fagoo fi dhihoo jaalattu keessaa baate qabdu sanitti, abbaan warraa keetis, haati warraa keetis fira fagoo fi dhihoo ofii isaatiif jaalatu qaba ykn qabdi. Abbaa warraa kee jaalatuun ykn ammoo haadha warraa tee jaalatuun fira isii cufa waliin ta’uu qaba. Kanaaf Rasuulli (SAW) gaafa bultii ijaarrattan sanyii isii ykn sanyii isaa qoradhaa jedhan. Sababni kana godhuun barbaachiseef bor akka rakkoon hin uumamneef.
text: #000004
text: “Rabbiin gabbaraa isatti homaa hin qindeessinaas; Abbaa haadhaaf, firootaaf, yaatiimotaaf, hiyyeeyyiif, ollaa firooma qabuuf, ollaa firooma hin qabneef, hiriyyaa jidduu keessan jiruufis, kara deemaafis, (gabroota) mirgi keessan dhuunfateefis tola (oolaa); dhugumatti Rabbiin nama boonaa dhaaddataa tahe hin jaalatu”
text: #000011
text: Akkuma dura dubbanne Rabbi sadarkaa Abbaa fi haadha keenyaaf qabnu sadarkaa ofiititti aanseeti dubbate. Akka aayaa amma dubbannee kanaatti ammoo firri sadarkaa sadaffaa irratti argama. Kanaafuu funyoo firummaa sufuun, akkasumas firoottan keenya iyyaafatuu fi kunuunsuun sonaawwan islaamummaa keessaa isa tokko akka ta’e ni hubanna. Mee amma ammoo dubbii ajaa’ibaa akkuma Nabiin (SAW) dhaamsa islaamummaa tana ilma namaa biraan gahuu jalqabaniin mudate takka isiniif haa himnu. Hadiisini isaa dheeraa ta’us nuti bakka harraaf nu barbaachistu qofa keessaa fuunee ilaalla.
text: #000012
text: Firummaa sufuun dirqamatti akkaataa barsiisa islaamummaa irratti bu’uuraawuu qaba. Musliimni dhugaa tokko qabeenyaafi dalagaaf jecha, akkasumas guutumaan guututti xiyyeeffannaa isaa haadha warraa fi ijoollee isaaatiif qofa kenneeti hin irraanfatu. Yeroo hunda firoota isaa ni iyyaafata. Bakka isaan qarqaarsa barbaadanittis isaan cinaa dhaabbata. Fira isaa cufa akkaataa nuuf dhiheenya qabaniin isaan kunuunsuun dirqama. Firri jalqabarratti nurraa kunuunsa argatuu qabu Haadha teenna waan taateef haadhaaf bakka duraa kennina. Itti aanseeti abbaa keenya kunuunsina. Haaluma kanaan akkaatuma nuuf dhiheenya qabaniin firoottan keenya iyyaafachuun kunuunfachuun barbaachisaa dha.
text: #000018
text: Dubartootaaf firummaa sufuun kallattii hedduu qaba. Yoo qabeenya qabaatte mallaqa saniin fira isii rakkate gargaaruun barbaachisaadha. Yoo dandeettes fira ofii keessaa baate san ziyaaruun heddu faayidaa qaba. Gama biraatiin ammoo yeroo firri isiidhaa isiis ta’e abbaa warraa isii ziyaaruudhaaf itti dhufan haala gaariin simachuu, dubbii bareedduu itti haasawuu, fuula ufii itti ibsuun barbaachisaa dha. Rasuulli (SAW) akkana jedhan “funyoo firummaa nagaya gaafatuunis yoo ta’e jabeessaatii qabaa.”
text: #000019
text: Gama biraatin firootni keenya sunnin osoo musliimas ta’uu baatanii haala gaariin isaan kunuunsuun barbaachisaa dha. Nama amantii biraa hordofuuf kunuunsa gochuun waan islaamummaan ittiin beekamu keessaa isa tokko akka ta’e tana duras dubbannee jirra. Fira keenya kan amantii biraa kunuunsuun ammoo dalagaa miindaa jajjaba argamsiisu keessaa isa tokko. Abdallaah ibn Amr ibn Al As (RA) dhimma kanarratti dubbii Rasuulli (SAW) dubbatan akkana jedhee nuuf dabarse. “Ergamaan RAbbii (SAW) yoo akkana jedhanii dubbatan dhagahe; ‘Maatiin ebaluu ebaluu hiriyyoota kiyyaa miti. Hiriyyoonni kiyya Rabbii fi warra daandii dhugaa irra jiru. Garuu isaan firummaadhaan anaan wajji hidhata qabu. Firummaa kana ammoo nin kabajas, nin jabeessas’ jedhan.
text: #000021
text: Inumaa fira keenya kana amantii biraa hordofu itti dhihaannee haasofsiifnee kunuunsuu qabna. Islaamummaan hagam bareedduu akka taate itti dhihaannee gochaan agarsiisuu qabna. Sadarkaa islaamummaan isaaniif kennes kan ajaa’ibaa akka taate itti mul’isuu qabna. Yoo kana goone isaanillee gochaa keenna kanatti dinqisiifamanii gara daandii dhugaa kanatti deebi’uu danda’an. Irraa fagaannee firummaa keenya yoo kutne garuu bu’aan nuti argannu kasaaruma taati.
text: #000023
text: Kanaafuu nuti firummaa tana waanuma namni biraan sufeef qofa sufuu hin qabnu. Firri keenna sun nu dubbisuudhaaf fedhii osoo qabaatuu baateeyyu nuti garuu mindaa keenna Rabbi biraa argachuuf niyyanneeti firummaa sana jabeessuu qabna. Namni sun osoo nu jalaa awwaaluu baateeyyu nuti salaamtaa Islaamummaa isa gaafatuu qabna. Musliima dhugaa jechuun nama waan akkanaa raawwate.
text: #000025
text: Rabbi biraa miindaa gaarii argachuuf, akkasumas gaafa rakkate fira kee irraa gargaarsa argachuu yoo barbaadde harraan tana Rabbii kee gammachiisi. Rabbii kee gammachiisuuf ammoo funyoo firummaa tana jabeessii qabi. Akkasumas fira kankee cufa haga humna keetiin gargaari. Waan tana gootee jirta taanaan In shaa Allaah addunyaa aakhiraatti simatu nama milkii taha.
text: #000027
text: Haadhaa fi Abbaatti Tola Ooluu
text: #000033